326 ทีมทั่วประเทศ ร่วมโม่แข้งศึก คิง เพาเวอร์ คัพ
กลุ่มบริษัท คิง เพาเวอร์ สานต่อฟุตบอลเยาวชน รุ่นอายุไม่เกิน 15 ปี รายการ คิง เพาเวอร์ คัพ 2019/20 ภายใต้แนวคิด THE BEST U-15 TOURNAMENT ซึ่งจัดต่อเนื่องเป็นปีที่ 4 ยังคงเน้นมอบโอกาสให้กับเยาวชนไทยได้มีเวทีแสดงความสามารถในด้านฟุตบอล เพื่อก้าวไปสู่เยาวชน FOX HUNT โดยมุ่งเน้นไปที่ทีมโรงเรียนในสังกัดกระทรวงศึกษาธิการทั่วประเทศ ซึ่งปีนี้มีโรงเรียนต่างๆ ให้ความสนใจเข้าร่วมการแข่งขันจำนวนมากถึง 326 ทีม,เมื่อวันที่ 22 ต.ค. 2562 ณ ห้องปาริชาต โรงแรมโกลเด้นทิวลิป ซอฟเฟอรีน พระราม 9 ได้มีงานแถลงข่าวจับสลากประกบคู่การแข่งขันฟุตบอลในรอบเพลย์ออฟ (นอกรอบ) เพื่อหาตัวแทนทีมในแต่ละภูมิภาค ผ่านเข้ารอบไปเล่นในรอบภูมิภาคต่อไป แบ่งเป็น โซนกรุงเทพมหานคร 16 ทีม และโซนภูมิภาคต่างๆ 12 ทีม รวมเป็น 88 ทีม ,สำหรับปีนี้มีจำนวนทีมโรงเรียนสมัครเข้าร่วมแข่งขันทั้งหมด 326 ทีม แบ่งเป็นทีมจากภาคเหนือ 43 ทีม, ภาคกลางและตะวันตก 50 ทีม, ภาคตะวันออกเฉียงเหนือ(ตอนบน) 38 ทีม, ภาคตะวันออกเฉียงเหนือ(ตอนล่าง) 59 ทีม, กรุงเทพมหานคร 39 ทีม, ภาคตะวันออกและปริมณฑล 50 ทีม และ ภาคใต้ 47 ทีม,คุณกันธร เพิ่มทรัพย์ ผู้จัดการฝ่ายการตลาดด้านกีฬา กลุ่มบริษัท คิง เพาเวอร์ กล่าวว่า กลุ่มบริษัท คิง เพาเวอร์ ยังคงสานต่อเจตนารมณ์ของคุณวิชัย ศรีวัฒนประภา อดีตประธานกลุ่มบริษัท คิง เพาเวอร์ และสโมสรฟุตบอลเลสเตอร์ ซิตี้ ที่เน้นให้ความสำคัญและโอกาสด้านฟุตบอลกับเยาวชนทุกคนที่มีความสามารถพร้อมให้โอกาสรับทุนการศึกษาเข้าไปฝึกทักษะฟุตบอลอาชีพที่สโมสรฟุตบอลเลสเตอร์ ซิตี้ ประเทศอังกฤษ เป็นเวลา 2 ปีครึ่ง ถือว่าเยาวชนที่เข้าร่วมการแข่งขันในรายการนี้ จะได้รับโอกาสสำคัญที่ทีมแมวมองจากเลสเตอร์ ซิตี้ จะเดินทางมาชมการแข่งขัน และคัดเลือกเยาวชนที่มีความสามารถทุกเกม,ในส่วนของเงินรางวัล ทีมชนะเลิศจะได้รับเงินรางวัล 1,000,000 บาท พร้อมถ้วยรางวัลอันทรงเกียรติ King Power Cup และเหรียญรางวัลไปครอง ส่วนรองชนะเลิศอันดับที่ 1 จะได้รับเงินรางวัล 300,000 บาท พร้อมเหรียญรางวัล รองชนะเลิศอันดับที่ 2 จะได้รับเงินรางวัล 100,000 บาท รองชนะเลิศอันดับที่ 3 จะได้รับเงินรางวัล 50,000 บาท ตามลำดับ,สำหรับการแข่งขันรอบเพลย์ออฟ จะเริ่มในวันที่ 26-27 ต.ค. นี้ โดยจะแบ่งสนามที่ใช้ในการแข่งขันออกเป็นแต่ละภูมิภาค ดังนี้,ภาคใต้ จ.สุราษฎร์ธานี,1. สนามฟุตบอลกรมทหารราบที่ 25 (สนาม1,2),2. สนามฟุตบอลต่อสู้ป้องกันภัยทางอากาศ,3. สนามฟุตบอล ร.25 พัน 3,ภาคกลางและตะวันตก จ.นครปฐม,1. สนามฟุตบอลโรงเรียนกีฬาเทศบาลนครนครปฐม,2. สนามฟุตบอลมหาวิทยาลัยศิลปากร,3. สนามฟุตบอลพระราชวังสนามจันทร์,4. สนามมหาวิทยาลัยราชภัฎนครปฐม,ภาคตะวันออกและปริมณฑล จ.ชลบุรี,สนามฟุตบอลเบียร์ช้าง บ้านบึง (สนาม1-4),กรุงเทพมหานคร,สนามซ้อม เอสซีจี เมืองทองฯ ยูไนเต็ด (สนาม1,2),ภาคตะวันออกเฉียงเหนือตอนบน จ.อุดรธานี,1. สนามฟุตบอลโรงเรียนประจักษ์ศิลปาคาร,2. สนามฟุตบอลมหาวิทยาลัยราชภัฏอุดรธานี,3. สนามฟุตบอลค่ายประจักษ์ศิลปาคม,4. สนามฟุตบอลกองบิน 23,ภาคตะวันออกเฉียงเหนือตอนล่าง จ.บุรีรัมย์,1. สนามช้างเทรนนิ่ง (สนาม1,2),2. สนามซ้อมเขากระโดง (สนาม1,2),ภาคเหนือ จ.เชียงใหม่,1. สนามฟุตบอลมหาวิทยาลัยนอร์ท เชียงใหม่ (สนาม1,2),2. สนามฟุตบอลเทศบาลนครนครเชียงใหม่,3. สนามฟุตบอลโรงเรียนเทพศิรินทร์ เชียงใหม่,ทั้งนี้ การแข่งขันคิง เพาเวอร์ คัพ 2019/20 รอบภูมิภาค 88 ทีม จะเริ่มแข่งขันอย่างเป็นทางการ ดังนี้,โซนภาคใต้ เริ่มแข่งขันวันที่ 5-8 พ.ย. 2562 ณ สนามกีฬากลาง จ.สุราษฎร์ธานี,โซนภาคกลางและภาคตะวันตก เริ่มแข่งขันวันที่ 12-15 พ.ย. ณ สนามกีฬาโรงเรียนกีฬาเทศบาลนครนครปฐม,โซนภาคตะวันออกและปริมณฑล เริ่มแข่งขันวันที่ 19-22 พ.ย. ณ สนามชลบุรี สเตเดี้ยม,โซนกรุงเทพมหานคร เริ่มแข่งขันวันที่ 26-29 พ.ย. 2562 ณ สนามซ้อมเอสซีจี เมืองทองฯ,โซนภาคตะวันออกเฉียงเหนือ (ตอนบน) เริ่มแข่งขันวันที่ 3-6 ธ.ค. ณ สนามมหาวิทยาลัยการกีฬาแห่งชาติ วิทยาเขตอุดรธานี,โซนภาคตะวันออกเฉียงเหนือ (ตอนล่าง) เริ่มแข่งขันวันที่ 10-13 ธ.ค. ณ สนามเขากระโดง จ.บุรีรัมย์,โซนภาคเหนือ เริ่มแข่งขันวันที่ 17-20 ธ.ค. ณ สนามอินทนิล ม.แม่โจ้
กลุ่มบริษัท คิง เพาเวอร์ สานต่อฟุตบอลเยาวชน รุ่นอายุไม่เกิน 15 ปี รายการ คิง เพาเวอร์ คัพ 2019/20 ซึ่งจัดต่อเนื่องเป็นปีที่ 4 ยังคงเน้นมอบโอกาสให้กับเยาวชนไทยได้มีเวทีแสดงความสามารถ
คิงพาวเวอร์,FOX HUNT,คิง เพาเวอร์ คัพ,King Power,เลสเตอร์ ซิตี้